पाएं अपने शहर की ताज़ा ख़बरें और फ्री ई-पेपरडाउनलोड करें
लगातार तीसरे दिन शहर में दोपहर बाद मौसम बदला और तेज हवा के साथ बारिश हुई। हालांकि गुरुवार को दिन की शुरुआत तेज धूप के साथ हुई। इस वजह से उमस भरी गर्मी ने लोगों को परेशान किया लेकिन दोपहर 3 बजे के बाद मौसम बदला और काले बादलों ने आसमान को ढंक लिया।
कुछ देर बाद मेघ गर्जन के साथ बारिश शुरू हुई जो करीब 20 मिनट तक होती रही। मौसम बदलने के साथ ही लोगों को गर्मी से राहत मिली और शाम का मौसम सुहाना हो गया। इस दौरान अधिकतम तापमान 36.6 डिग्री और न्यूनतम तापमान 22 डिग्री सेल्सियस रहा। 14 मिलीमीटर बारिश भी हुई।
अभी दो द्रोणिका सक्रिय, इसलिए नमी बरकरार
वर्तमान में एक चक्रवाती घेरा उत्तर कर्नाटक के ऊपर कम उंचाई पर स्थित है। इसके अलावा एक द्रोणिका दक्षिण केरल तक और दूसरी पूर्व-पश्चिम द्रोणिका पश्चिम बंगाल तक प्रभावी है। इसके चलते बंगाल की खाड़ी से नमी युक्त हवा आ रही है, जिससे मौसम में परिवर्तन जारी है।
जानिए क्या है द्रोणिका (टर्फ लाइन)
बादलों के बीच जब ठंडी और गर्म हवा आपस में मिलती है तो एक निम्न दबाव का क्षेत्र बनता है। उस सिस्टम से निकलने वाली पट्टी को द्रोणिका कहते हैं। इसमे अचानक ही मौसम में बदलाव हो जाता है और तेज हवा के साथ बारिश होती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva awa_Deva hin_Deva zho_Hant eng_Latn